**Zápisnica zo zasadnutia predstavenstva**

spoločnosti CULTUS Ružinov, a.s., so sídlom Ružinovská 28, 820 09 Bratislava, IČO: 35 874 686, zapísaná v obchodnom registri Okresného súdu Bratislava I, oddiel: Sro, vložka č. 3262/B

(ďalej len „**Spoločnosť**“)

**Dátum a miesto konania**: **11.01.2022 od 10.00h. v DK Ružinov**

**Prítomní členovia predstavenstva**:

František Fabián - predseda predstavenstva

Petra Kurhajcová - členka predstavenstva

Monika Ďurajková - členka predstavenstva ( on line )

 Silvia Pilková - členka predstavenstva

**Prítomní za dozornú radu:**

**Prítomní za CULTUS Ružinov, a.s.:**

Andrea Kozáková - riaditeľka

Monika Smutná - office manager

Ing.Richard Bednár,PhD. - manager podujatí

Mgr. Michal Mihálik, PhD. - Nosko & Partners ,

 advokátska kancelária

P. Fabián, predseda predstavenstva (ďalej aj ako „PP“) na úvod privítal všetkých prítomných na stretnutí členov predstavenstva. PP oboznámil prítomných s navrhovaným programom podľa pozvánky.

Program:

1. Hlasovanie “per - rollam “
2. Kontrola úloh
3. VO – dodávka elektriny, účtovné služby, výmenníková stanica, civilná ochrana
4. Odmeňovanie členov predstavenstva a dozornej rady
5. Relácia o varení
6. Rôzne

Keďže neboli návrhy na zmenu ani doplnenie programu, PP dal hlasovať o návrhu programu.

*Hlasovanie:*

*Za: 4*

*Proti: 0*

*Zdržal sa: 0*

Program bol prijatý.

**Bod č. 1. – Hlasovanie “ per / rollam “**

Uznesenie “per rollam” č. 21.10.2021 / 1.: *Predstavenstvo schvaľuje výročnú správu za rok 2020 a návrh na vysporiadanie hospodárskeho výsledku spoločnosti Cultus Ružinov, a.s., tak, ako bola zaslaná členom ptredstavenstva 24.11.2020 vedúcou ekonomického oddelenia. Predstavenstvo žiada predsedu predstavenstva, aby požiadal jediného akcionára o rozhodnutie a podpísanie priloženej zápisnice.*

Úloha č.: 21.10.2021 / 1.

Zodpovedá : predseda predstavenstva

Termín: 20.12.2021

*Hlasovanie:*

*Za: 4*

*Proti: 0*

*Zdržal sa: 0*

Uznesenie bolo prijaté.

Uznesenie “per rollam” č. 19.12.2021 / 1.: *Predstavenstvo schvaľuje žiadosť Slovenského zväzu malého futbalu zo dňa 02.12.2021 o predĺženie podnájmu v súčasnosti podnajatých priestorov s tým, že:*

* *podnájomný vzťah sa predĺži formou uzavretia štandardnej rámcovej zmluvy*
* *cena za podnájom sa zvýši o 10% oproti roku 2021.*

*Hlasovanie:*

*Za: 4*

*Proti: 0*

*Zdržal sa: 0*

Uznesenie bolo prijaté.

Uznesenie “per rollam” č. 19.12.2021 / 2.: *Predstavenstvo schvaľuje žiadosť Divadla Teatro Wüstenrot o preklasifikovanie využitia miestnosti č.208 na sklad.*

*Hlasovanie:*

*Za: 2 ( p. Ďurajková, p. Fabián )*

*Proti: 2 ( p. Kurhajcová, p. Pilková )*

*Zdržal sa: 0*

Uznesenie bolo prijaté.

Uznesenie “per rollam” č. 19.12.2021 / 3.: *Predstavenstvo súhlasí s prenájmom priestoru skladu vo výmere 15 m2 pre p. Čiernu za účelom uskladnenia plyšových medvedíkov vo východiskovej cene 2,20/m2 x 15m2 = 33 EUR / mesiac + energie.*

*Hlasovanie:*

*Za: 4*

*Proti: 0*

*Zdržal sa: 0*

Uznesenie bolo prijaté.

Uznesenie “per rollam” č. 19.12.2021 / 4.: *Predstavenstvo schvaľuje výpoveď spoločnosti HAMELIS, s.r.o. zo Zmluvy o podnájme nebytových priestorov č.12/NZD/2021/01 ku koncu roka 2021.*

*Hlasovanie:*

*Za: 0*

*Proti: 4*

*Zdržal sa: 0*

Uznesenie nebolo prijaté.

Uznesenie “per rollam” č. 19.12.2021 / 5.: *Predstavenstvo schvaľuje výpoveď zo Zmluvy o podnájme nebytových priestorov č.12/NZD/2021/01 ku koncu roka 2021 uzavretú so spoločnosťou HAMELIS, s.r.o.,* v zmluvnej lehote podľa bodu 9.3, t.j. k 28.2.2022

*Hlasovanie:*

*Za: 4*

*Proti: 0*

*Zdržal sa: 0*

Uznesenie bolo prijaté.

**Bod č. 2. – Kontrola úloh**

PP si prešiel s členmi predstavenstva Kontrolu úloh z predošlých predstavenstiev zo zápisníc podľa termínov.

**Bod. č. 3 – VO-dodávka elektriny, účtovné služby, výmenníková stanica, civilná ochrana**

1. Mestská časť Bratislava-Ružinov ako odberateľ uzatvorila dňa 20.12.2021 s dodávateľom, spoločnosťou Pow-en a. s. so sídlomPrievozská 4B, 821 09 Bratislava, IČO: 43 860 125 Rámcovú zmluvu o združenej dodávke elektriny, distribúcií elektriny a prevzatí zodpovednosti za odchýlku pod číslom 380/2021-VIII/102, ktorá nadobudne účinnosť dňa 01.01.2022 (ďalej len „Rámcová zmluva“).
2. Účtovné služby. P. riaditeľka povedala, že potrebuje usmernenie zadania VO od PP. PP povedal, že sa tejto záležitosti bude venovať vo štvrtok 13.01.2022.
3. Výmenníková stanica - p. riaditeľka informovala, že Spoločnosť v danej veci momentálne čaká na vyjadrenie od p. Tkáča.
4. Civilná ochrana – služby sú momentálne objednávané v zmysle ukončenej zmluvy. P. Fabián povedal, že v súčasnosti platí Spoločnosť 100 EUR/mesiac za danú službu, čo je primerané a navrhol pokračovať v predchádzajúcej zmluve na dodávku týchto služieb.

Uznesenie č.11.01.2022 / 1.: *Predstavenstvo žiada p. riaditeľku o prípravu a realizáciu VO na dodávku služieb Požiarnej ochrany ( PO ), bezpečnosť a ochrana zdravia pri práci ( BOZP ) a pracovnú zdravotnú službu ( PZS ).*

Úloha č.11.01.2022 / 1.

Zodpovedá : p. riaditeľka

Termín: 28.02.2022

*Hlasovanie:*

*Za: 4*

*Proti: 0*

*Zdržal sa: 0*

Uznesenie bolo prijaté.

Uznesenie č.11.01.2022 / 2.: *Predstavenstvo žiada p. riaditeľku o uzavretie zmluvy na dodávku služieb Civilnej ochrany ( CO ) pri súčasných podmienkach s trvaním do 31.12.2023.*

Úloha č.11.01.2022 / 2.

Zodpovedá : p. riaditeľka

Termín: 31.01.2022

*Hlasovanie:*

*Za: 4*

*Proti: 0*

*Zdržal sa: 0*

Uznesenie bolo prijaté.

**Bod. č. 4 – Odmeňovanie členov predstavenstva a dozornej rady**

P. Ďurajková informovala o návrhu, ktorý zaznel na zasadnutí Miestneho zastupiteľstva dňa 14.12.2021 o 6-10% znížení odmien poslancov - členov predstavenstiev a dozorných rád spoločností v pôsobnosti MČ Braitislava-Ružinov za výkon funkcie kvôli kráteniu rozpočtov. Tento návrh na zastupiteľstve verbálne podporil aj akcionár. Uviedla, že Spoločnosť zaznamenáva negatívny hosp. výsledok vplyvom pandémie COVID, a ani zamestnancom sa nezvyšovali platy. PP informoval, že 19.01.2022 je naplánované stretnutie aj s pani riaditeľkou u starostu MČ Bratislava – Ružinov, kde sa bude prerokovávať Obchodný plán 2022 a navrhol počkať na možné riešenia hospodárenia Spoločnosti v tomto roku. P. Ďurajková požiadala o hlasovanie o návrhu uznesenia, ktorým by sa znížili odmeny členov - poslancov ako prejav solidárnosti k tým, ktorých pandémia zasiahla.

P. Mihálik, právnik Nosko&Partners, s.r.o., upozornil, že predstavenstvo nemá v kompetencii rozhodovať o zmenách odmien členov predstavenstva ani členov dozornej rady. Táto kompetencia je v rozhodovacej právomoci akcionára a jednotlivých členov predstavenstva a dozornej rady. P. Ďurajková uviedla, že akcionárovi môže predstavenstvo predložiť jeho stanovisko.

P. Fabián povedal, že o návrhu preto nebude hlasovať, keďže toto rozhodnutie nie je v kompetencii predstavenstva a teda nemá zmysel o ňom vôbec hlasovať. Uviedol tiež, že predstavenstvo sa pričinilo o úspory vo výške približne 500 tis. EUR za obdobie svojho pôsobenia a navrhované zníženie odmien má zanedbateľný vplyv na hospodárenie Spoločnosti.

Uznesenie č. 11.01.2022/ 3.: *Predstavenstvo schvaľuje zníženie odmien členov predstavenstva – verejných funkcionárov a dozornej rady Spoločnosti za výkon funkcie o 10% oproti súčasnému stavu s účinnosťou od 01.02.2022.*

*Hlasovanie:*

*Za:* 1 ( p. Ďurajková )

*Proti:* 0

*Zdržal sa:* 0

*Nehlasoval: 3 ( p. Pilková, p. Kurhajcová, p. Fabián )*

Uznesenie nebolo prijaté.

P. Ďurajková ešte doplnila, že si odmenu za výkon funkcie člena predstavenstva Spoločnosti zníži o 10%. P. Fabián uviedol, že Spoločnosť musí odmenu p. Ďurajkovej vyplácať aj naďalej v zmysle zmluvy o výkone jej funkcie, pokiaľ nepríde k jej úprave, čo je v kompetencii akcionára a jej osoby. Ako možnosť vidí vrátenie 10% vo forme daru Spoločnosti, pričom to bude predmetom rozhodnutia jednotlivých členov predstavenstva.

**Bod. č. 5 – Relácia o varení**

P. Ďurajková sa hneď na začiatku spýtala p. Pilkovej na základe čoho moderovala reláciu o varení, keďže na novembrovom zasadnutí členov predstavenstva p. Pilková povedala, že ona reláciu nebude moderovať, ale bude ju moderovať p. Z. Magálová. P. Pilková sa k tomu vyjadrila, že p. Z. Magálová „chytila“ vírus COVID, a, keďže bolo všetko nakúpené a pripravené, p. Pilková ju v moderovaní zastúpila. PP Fabián povedal, že víta, že sa relácia uviedla do života po zhruba roku príprav a teší sa na ďalšie diely a taktiež využitie upravenej miestnosti na firemné akcie. Povedal, že už hovoril o týchto možnostiach s niekoľkými firmami, no pre situáciu ohľadne COVIDu firemné akcie nie sú momentálne možné.

**Bod. č. 6 – Rôzne**

Uznesenie č. 11.01.2022/ 4.: *Predstavenstvo žiada právnu kanceláriu Nosko & Partners, s.r.o., o vypracovanie právneho stanoviska k možnostiam svojpomocného postupu voči billboardu spoločnosti euroAWK, s.r.o., na pozemku Spoločnosti, ktorý mal byť odstránený už v roku 2021 v zmysle platnej legislatívy.*

Úloha č.11.01.2022 / 3.

Zodpovedá : Nosko & Partners, s.r.o.

Termín: 02.02.2022

*Hlasovanie:*

*Za:* 4

*Proti:* 0

*Zdržal sa:* 0

Uznesenie bolo prijaté.

P. Bednár informoval členov predstavenstva, že je potrebné zakúpiť nový server kvôli novému SW Pohoda, nakoľko už má 7 rokov, funguje 24 hodín denne 7 dní v týždni. P. Fabián navrhol spraviť prieskum trhu a server zakúpiť.

Uznesenie č. 11.01.2022/ 4.: *Predstavenstvo žiada p. riaditeľku o prípravu a realizáciu VO na nákup serveru Spoločnosti v zmysle prejednaných podmienok.*

Úloha č. 11.01.2022 / 4.

Zodpovedá : p. riaditeľka

Termín: neodkladne

*Hlasovanie:*

*Za:* 4

*Proti:* 0

*Zdržal sa:* 0

Uznesenie bolo prijaté.

Predstavenstvo prijalo informáciu od p. riaditeľky o postupe v zabezpečení externej účtovnej služby.

P. riaditeľka požiadala predstavenstvo o schválenie užívania firemného motorového vozidla NISSAN X Trial na osobné účely, po dobu pokiaľ si nezabezpečí vlastné motorové vozidlo, s čím členovia predstavenstva vyjadrili všeobecný súhlas.

P. Pilková poprosila, aby sa p. riaditeľka telefonicky spojila s p. Harmatovou ohľadne upresnenia dátumu na mesiac Máj na kultúrnu akciu Módna prehliadka Donna Rosi.

Uznesenie č. 11.01.2022 / 5. :*Predstavenstvo schvaľuje žiadosť od B.H.S., o.z. zo dňa 10.01.2022.*

*Hlasovanie:*

*Za:* 4

*Proti:* 0

*Zdržal sa:* 0

Uznesenie bolo prijaté.

Uznesenie: č. 11.01.2022 / 6.*: Predstavenstvo schvaľuje žiadosť spoločnosti HAMELIS, s.r.o., zo dňa 20.12.2021.*

*Hlasovanie:*

*Za: 2* ( p. Pilková, p. Ďurajková )

*Proti: 2 ( p. Kurhajcová, p. Fabián )*

*Zdržal sa:* 0

Uznesenie nebolo prijaté.

Uznesenie č. 11.01.2022/ 7.: *Predstavenstvo schvaľuje žiadosť od Siluet Dance School zo dňa 20.12.2021.*

*Hlasovanie:*

*Za:* 1 ( p. Pilková )

*Proti:* 2 p. Kurhajcová, p. Fabián )

*Zdržal sa:* 1 ( p. Ďurajková )

Uznesenie nebolo prijaté.

Uznesenie č. 11.01.2022 / 8.*: Predstavenstvo schvaľuje predĺženie cenových podmienok za nájom miestnosti č. 12 v SD Prievoz pre Siluet Dance School do konca mesiaca Apríl 2022.*

*Hlasovanie:*

*Za:* 3 ( p. Pilková, p. Kurhajcová, p. Fabián )

*Proti:* 0

*Zdržal sa:* 1 ( p. Ďurajková )

Uznesenie bolo prijaté.

Uznesenie č. 11.01.2022 / 9.: *Predstavenstvo schvaľuje cenu prenájmu pre spoločnosť Aqua Bratislava, o.z., na priestor 1/3 foyer v DK Ružinov vo výške 350 € za nájom. Mobiliár Spoločnosti a energie budú poskytnuté bezplatne. Termíny prenájmu budú stanovené dohodou oboch strán.*

*Hlasovanie:*

*Za:* 4

*Proti:* 0

*Zdržal sa:* 0

Uznesenie bolo prijaté.

Uznesenie č. 11.01.2022 / 10.: *Predstavenstvo schvaľuje žiadosť od spoločnosti GASTRO LS, s.r.o., zo dňa 21.12.2021.*

*Hlasovanie*

*Za:* 1 ( p. Ďurajková )

*Proti:*  3 ( p. Pilková, p. Kurhajcová, p. Fabián )

*Zdržal sa*: 0

Uznesenie nebolo prijaté.

Uznesenie č. 11.01.2022/ 11.: *Predstavenstvo schvaľuje zľavu 50% nájomného bez služieb a bez energie pre spoločnosť GASTRO LS, s.r.o., v termíne od 01.01.2022 do 30.04.2022.*

*Hlasovanie:*

*Za: 3* ( p. Pilková, p. Kurhajcová, p. Fabián )

*Proti:* 0

*Zdržal sa:* 1 ( p. Ďurajková )

Uznesenie bolo prijaté.

Uznesenie č. 11.01.2022 / 12.: *Predstavenstvo schvaľuje žiadosť p. Schwarzbachera zo dňa 10.12.2021.*

*Hlasovanie:*

*Za:* 4

*Proti:* 0

*Zdržal sa:* 0

Uznesenie bolo prijaté.

Uznesenie č. 11.01.2022 / 13.: *Predstavenstvo schvaľuje žiadosť spoločnosti GEDUR Production, s.r.o., zo dňa 10.1.2022, týkajucej sa zriadenia sídla v DK Ružinov.*

*Hlasovanie:*

*Za:* 4

*Proti:* 0

*Zdržal sa:* 0

Uznesenie bolo prijaté.

Ďalšie stretnutie predstavenstva sa uskutoční 02.02.2022 o 10:00 hod. v DK Ružinov.

PP poďakoval všetkým za účasť na stretnutí predstavenstva a stretnutie ukončil.

***Ing. František Fabián, MBA***

***predseda predstavenstva***

***Ing. Monika Ďurajková***

***členka predstavenstva***

***Ing. Petra Kurhajcová***

***členka predstavenstva***

***Silvia Pilková***

***členka predstavenstva***

V Bratislave, 11.01.2022.

Zapísala: Monika Smutná